Præsentation af vuggestuen:

Vuggestuen er for de mindste børn i alderen 0- ca. 3 år.

De er fordelt på 6 grupperum – Muslinger, Sæler, Gopler (Vadehavet)på den ene gang, Søløver, Søheste og Tanglopper (Søgangen) på den anden gang. Gangene fungerer som en helhed - hvor børn og voksne kender hinanden, der laves små aktiviteter på tværs i mindre grupper m.v.

Om morgenen åbnes den første stue - og efterhånden som personale og børn møder ind - åbnes de resterende stuer.

Sidst på eftermiddagen samles de sidste børn igen på en stue, på legepladsen eller i fællesrummet.

Der er tilknyttet ca. 16 faste pædagoger/pædagogmedhjælpere til vuggestuen og i perioder er der praktikanter fra UC-Syd eller jobcenteret.

Hverdagen i afdelingen:

Kl. 6.30 åbner institutionen og frem til 7.00 foregår aflevering i fællesrummet. I dette tidsrum er det ikke nødvendigvis en fra stuen der tager imod, men vi bestræber os på at der er personale fra vuggestuen, der kender børnene.

Frem til kl. 7.30 er der mulighed for at få morgenmad i fællesrummet (dagens grød, havregryn, cornflakes)

Fra 7.00 starter vi dagen stille og roligt op, ved at åbne en stue og der vil være personale fra afdelingen til at tage imod børnene.

Ca. 9.00 spiser vi lidt frugt/brød og får lidt vand at drikke.

Derefter går vi i gang med forskellige aktiviteter, f.eks. går vi på legepladsen, går en tur i nærområdet, leger i fællesrummet eller på stuen, laver kreative aktiviteter, går i træningssalen.

Aktiviteterne afhænger af årstid, barnets alder og behov, således at vi kommer hele vejen rundt og får dækket hele barnets udvikling. I vores hverdag medtænker vi de seks læreplanstemaer; krop og bevægelse, natur og naturfænomener, kulturelle udtryksformer og værdier, sprog, sociale kompetencer og personlige kompetencer.

Vi har stort fokus på ro og nærvær til det lille vuggestuebarn i tilknytningsperioden og skabe gode udfordrende og relevante læringsmiljøer tilpasset de større vuggestuebørn.

Vi er særligt optagede af vuggestuebarnets sproglige og kommunikative udvikling. Vi tager udgangspunkt i projektet ”sammen om sprog” i samarbejde med tale-høre konsulenterne.

Ca. 10.45 spiser vi vores varme mad, hvorefter det er blevet sovetid og børnene puttes, de yngste sover udenfor i barnevogn og de ældste sover på madrasser indenfor.

Ca. 13.45 får børnene lidt eftermiddagsmad, det er gerne rugbrødsmadder, men kan også være frugtgrød, frugtsalat eller lignende.

Herefter leger vi på stuerne, laver små aktiviteter eller leger på legepladsen. Ved ca. 15.30 - samles vi igen på en stue

Pædagogiske overvejelser:

Glæde, nærvær og omsorg er nogle af de vigtigste ord til at beskrive vuggestue livet.

Vi har fokus på barnets personlige, sociale, kognitive og motoriske udvikling.

Det handler for os om at skabe god kontakt, udvise trygheden/ give omsorgen, og være med til at skabe grobund for barnets videre udvikling.

Børn udvikler sig og lærer sammen med andre børn og voksne, og i løbet af de første

år, sker der en stor udvikling.

Vi har fokus på det enkelte individ, men også på fællesskabet, da kimen til at kunne danne venskaber /at kunne indgå i sociale fællesskaber bliver skabt i disse år.

Dette gør vi ved, at vi også er sammen på tværs af stuerne, således at børnene bliver trygge ved alle voksne. Samt at børnene opnår venskaber på tværs af stuerne.

Vi har fokus på barnets sproglige udvikling. Sang, rim og remser, læse bøger er en del af de daglige aktiviteter. Det styrker deres sproglige udvikling og det lærer børnene at bruge sproget til at udtrykke følelser, tanker og behov. Det stimulerer til alsidig kommunikation.

Børn lærer verden at kende via krop og sanser. De motoriske færdigheder, som de får ved at kravle, gå, løbe, hoppe og danse fremmer børnenes selvtillid, deres koncentrationsevne og fysiske velbefindende.

Derfor bestræber vi os på at være fysisk aktive hverdag, enten uden eller inde.

Børns leg udvikler sig meget mens de går i vuggestue. De udvikler sig fra at være optagede af ting og genstande, der bevæger sig/siger lyde til selv at begynde at eksperimentere. De sætter ting sammen, vælter dem, sætter dem oven på hinanden og finder ud af, hvad tingene kan. F.eks. at en bold kan trille.

Derfor søger vi, at give børnene mulighed for at kunne bruge sig selv og omgivelserne.

Vi har fokus på selvhjulpenhed. Dette med udgangspunkt i barnets alder og udviklingsniveau. Børnene lærer at spiser selv, hjælper med at tage tøj af og på, hjælper med at rydde op på stuen.

Praktiske oplysninger:

Bleordning:

 Der er mulighed for at melde sig ind i bleordningen (100 kr.) ellers skal i selv medbringe bleer.

Skiftetøj:

 I barnets garderobe skal der altid være min. 1 helt sæt tøj, i tilfælde af at barnet bliver vådt eller lign. / samt overtøj til al slags vejr.

Navn i tøj og sko

 Det er lettere for alle at holde styr på tøj og sko, hvis der er navn i.

Goddag og farvel:

 Det er vigtigt, at I husker at sige godmorgen/farvel til en voksen fra afdelingen, samt husker at benytte jer af komme/gå skærmene AULA.

Sygdom:

 Hvis barnet er syg, vil vi gerne have besked på AULA

Vi modtager ikke syge børn, og vi ringer efter jer hvis barnet bliver sygt i løbet af dagen.

Barnet er rask, når det kan følge en almindelig hverdag fyldt med aktiviteter, mennesker og udeliv.

Sol:

 Fra maj til september er vi ikke ude i middagsstunden, men på solskinsdage skal I smøre barnet ind i solcreme om morgenen, så gør vi det igen senere på dagen.

Personalet og ledelsen er gerne behjælpelige, hvis der er spørgsmål eller noget forældre ønsker drøftet. Vi vægter dialogen med forældre.